《退思堂怀舆山太守》
清代·余庆长

十笏颓椽薜荔墙，无端踯躅退思堂。子瞻诗和陶彭泽，漫叟歌招孟武昌。

簿领闲时惟闭阁，宾僚散去自焚香。平生心迹真萧瑟，落落高风未可望。

作者简介：（1724—1800）湖北安陆人，字庚耦。乾隆十五年举人。历任通海知县、成都府同知、署乐平府知府，谙习军需。喜顾炎武之学，深于宋、元经说，有《十经摄提》、《易识五翼义阶》等。